
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 63 

16 Ιανουάριου 2014 


ΑΠΟΦΑΣΕΙ Σ 

Αριθ. 334 

Κανονισμός Λειτουργίας της Αρχής Προσφυγών. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Το άρθρο 5 παρ. 4 του ν. 3907/2011 «Ιδρυση Υπηρεσίας 
Ασύλου και Υπηρεσίας Πρώτης Υποδοχής, προσαρμογή 
της ελληνικής νομοθεσίας προς τις διατάξεις της Οδη¬ 
γίας 2008/115/ΕΚ «σχετικά με τους κοινούς κανόνες και 
διαδικασίες στα κράτη - μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις» (Α'- 7). 

2. Το Προεδρικό Διάταγμα 113/2013 «Καθιέρωση ενιαί¬ 
ας διαδικασίας αναγνώρισης σε αλλοδαπούς και ανι- 
θαγενείς του καθεστώτος του πρόσφυγα ή δικαιούχου 
επικουρικής προστασίας σε συμμόρφωση προς την 
Οδηγία 2005/85/ΕΚ του Συμβουλίου «σχετικά με τις ελά¬ 
χιστες προδιαγραφές για τις διαδικασίες με τις οποίες 
τα κράτη μέλη χορηγούν και ανακαλούν το καθεστώς 
του πρόσφυγα (Ε 326/13.12.2005) και άλλες διατάξεις» 
(ΑΊ46/14-1-2013). 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», όπως κυρώθηκε 
με το άρθρο πρώτο του π.δ.63/2005 (Α' 98). 

4. Το υπ' αριθμ. πρωτ. 344/31-7-2013 έγγραφο διατύπω¬ 
σης γνώμης των Προέδρων των Επιτροπών Προσφυγών 
και το υπ'αριθμ. πρωτ. 445/9-8-2013 έγγραφο διατύπω¬ 
σης γνώμης της Διευθύντριας της Αρχής Προσφυγών επί 
σχεδίου Κανονισμού Λειτουργίας της Αρχής Προσφυγών 
σύμφωνα με το άρθρο 5 παρ. 4 του ν. 3907/2013. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός του Κανονισμού 

1. Σκοπός του παρόντος Κανονισμού είναι η ρύθμιση 
επιμέρους θεμάτων εσωτερικής διάρθρωσης και λει¬ 
τουργίας της Αρχής Προσφυγών, ως δευτεροβάθμιας 
Αρχής για την εξέταση προσφυγών κατά αποφάσεων 


της Υπηρεσίας Ασύλου, η οποία είναι το αρμόδιο όρ¬ 
γανο για την εξέταση σε πρώτο βαθμό των αιτημάτων 
για διεθνή προστασία όπως και για την ανάκληση ή την 
παύση καθεστώτος διεθνούς προστασίας. 

2. Ο σκοπός του παρόντος Κανονισμού επιτυγχάνεται 
με τη διασφάλιση ορθής και αποτελεσματικής διαδικα¬ 
σίας εξέτασης των αιτήσεων για διεθνή προστασία σε 
δευτεροβάθμιο επίπεδο, η οποία θα είναι προς όφελος 
των δικαιωμάτων των αιτούντων και του ευρύτερου συ¬ 
στήματος εξέτασης αιτημάτων διεθνούς προστασίας 
γενικότερα, συμβάλλοντας, παράλληλα, στην εύρυθμη 
λειτουργίας της Αρχής Προσφυγών. 

Άρθρο 2 

Ορισμοί 

1. Για την εφαρμογή της παρούσας απόφασης: 

α. «Αρχή Προσφυγών» είναι η Αρχή η οποία συστάθηκε 
με το άρθρο 3 του ν. 3907/2011. β. «Προσφυγή» είναι η 
ενδικοφανής προσφυγή που κατατίθεται ενώπιον της 
Αρχής Προσφυγών σύμφωνα με τον ορισμό του άρθρου 
25 του π.δ. 113/2013. 

2. Οποιοιδήποτε όροι δεν ερμηνεύονται ειδικά στον 
παρόντα Κανονισμό έχουν την έννοια που αποδίδεται 
στους όρους αυτούς από το ν. 3907/2011 και το π.δ. 
113/2013. 

ΚΕΦΑΛΑΙΟ Β' 

ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΔΙΑΔΙΚΑΣΙΑ ΥΠΟΒΟΛΗΣ 
ΚΑΙ ΠΑΡΑΛΑΒΗΣ ΤΗΣ ΠΡΟΣΦΥΓΗΣ - ΑΡΧΕΙΟ 

Άρθρο 3 

Υποβολή της προσφυγής 

1. Η προσφυγή κατατίθεται στο Περιφερειακό Γ ραφείο 
της Υπηρεσίας Ασύλου, που επέδωσε την προσβαλλό¬ 
μενη απόφαση. 

2. Με την κατάθεση του εντύπου της προσφυγής γί¬ 
νεται άμεση καταχώριση των απαιτούμενων στοιχείων 
που περιέχονται στην προσφυγή από τον αρμόδιο για 
την παραλαβή της προσφυγής υπάλληλο της Υπηρεσίας 
Ασύλου στην ηλεκτρονική εφαρμογή ασύλου. Στο έντυπο 
της προσφυγής κατά της πρωτοβάθμιας απόφασης, ο 
προσφεύγων παραθέτει, πέρα από τα προσωπικά του 
στοιχεία, τους λόγους στους οποίους βασίζεται η προ¬ 
σφυγή του. Τυχόν προσκομιζόμενα έγγραφα θα πρέπει 
να κατατίθενται και σε ηλεκτρονική μορφή, όπου αυτό 
είναι εφικτό. 

3. Με την κατάθεση της προσφυγής, ο προσφεύγων 
ενημερώνεται αυθημερόν για την ημερομηνία εξέτασης 
της προσφυγής του καθώς και για την αρμόδια Επιτροπή 
Προσφυγών ενώπιον της οποίας θα εξεταστεί προσφυγή. 
Η διαδικασία αυτή γίνεται μέσω της ηλεκτρονικής εφαρ¬ 
μογής ασύλου. Η ημερομηνία αυτή δύναται να αλλάξει, 
με απόφαση του Διευθυντή της Αρχής Προσφυγών, σε 
περιπτώσεις που χρήζουν κατά προτεραιότητα εξέταση 
δυνάμει των διατάξεων του π.δ. 113/2013 και του πα¬ 
ρόντος Κανονισμού. Με την υποβολή της προσφυγής, 
επιδίδεται στον προσφεύγοντα αντίγραφο της πράξης 
κατάθεσης της προσφυγής, σύμφωνα με τα οριζόμενα 
στο άρθρο 7 παρ. 5 του π.δ. 113/2013. 

4. Σε περίπτωση προβλήματος της ηλεκτρονικής εφαρ¬ 
μογής ασύλου σχετικό με την καταχώριση των προ¬ 
σφυγών, αυτές αποστέλλονται στην Αρχή Προσφυγών 
αυθημερόν με τηλεομοιοτυπία ή άλλο πρόσφορο τρόπο. 
Το πρωτότυπο έντυπο της προσφυγής και τα οποιαδή¬ 
ποτε συνημμένα σε αυτήν έγγραφα, μαζί με τον πλήρη 
φάκελο του πρώτου βαθμού, διαβιβάζονται στην Αρχή 
Προσφυγών αμμελητί, το αργότερο δε εντός δέκα (10) 
εργασίμων ημερών από την υποβολή τους στα Περιφε¬ 
ρειακά Γραφεία της Υπηρεσίας Ασύλου. 

Αρθρο 4 

Παραλαβή της προσφυγής - Τήρηση Αρχείου 

1. Το έντυπο της προσφυγής καθώς και τα συνημμένα 
έγγραφα εκτυπώνονται, κατά την ημέρα υποβολής της 
προσφυγής, από την Αρχή Προσφυγών και τηρούνται σε 
φάκελο, εφόσον δεν υπάρχουν τεχνικής η άλλης φύσεως 
κωλύματα. 

2. Στην Αρχή Προσφυγών τηρείται αρχείο, τόσο σε 
φυσική όσο και σε ηλεκτρονική μορφή, στο οποίο δια¬ 
τηρούνται τουλάχιστον τα ακόλουθα στοιχεία: 

(ί) Το όνομα του προσφεύγοντος, 

(ϋ) Ο αριθμός του προσωπικού φακέλου του προσφεύ¬ 
γοντος, ο οποίος τηρείται στην Αρχή Προσφυγών, 

(μι) Ο αριθμός του προσωπικού φακέλου του προσφεύ¬ 
γοντος, ο οποίος τηρείται στην Υπηρεσία Ασύλου, 

(ϊν) Η ημερομηνία υποβολής της προσφυγής, 

(ν) Η ημερομηνία δημιουργίας του προσωπικού φαέλου 
του προσφεύγοντος στην Αρχή Προσφυγών, 

(νϊ) Το όνομα του εισηγητή που χειρίζεται προσφυγή, 
(νϋ) Η ημερομηνία αποστολής του πρωτοτύπου φακέ¬ 
λου από την Υπηρεσία Ασύλου στην Αρχή Προσφυγών, 
(νίϋ) Τα στοιχεία του Προέδρου και των Μελών της 
Επιτροπής που θα εξετάσουν την προσφυγή, 

(ίχ) Η ημερομηνία εξέτασης της προσφυγής, 

(χ) Το πρακτικό προφορικής εξέτασης, τυχόν οπτικο- 
ακουστικό υλικό αναπαραγωγής της προφορικής εξέτα¬ 
σης και η απόφαση της Επιτροπής, 

(χί) Η απόφαση του β' βαθμού, 

(χϋ) Το αποδεικτικό επίδοσης της απόφασης του 'βαθ- 
μού στον προσφεύγοντα. 

Αρθρο 5 

Καθήκοντα Γραμματέων 

1. Οι Γραμματείς της Αρχής Προσφυγών έχουν ως κύριο 
αντικείμενο εργασίας την παροχή διοικητικής υποστήρι¬ 
ξης τόσο στις Επιτροπές Προσφυγών, για τη διευκόλυνση 
του έργου τους, όσο και στους εμπειρογνώμονες - ειση¬ 
γητές κατά την άσκηση των καθηκόντων τους. 

2. Ο Διευθυντής της Αρχής ορίζει με απόφασή του 
ένα (1) Γραμματέα ως υπεύθυνο για το συντονισμό της 


εργασίας των Γ ραμματέων, οι οποίοι ασχολούνται με την 
διαχείριση του Αρχείου της Αρχής Προσφυγών. 

3. Τηρουμένων πάντοτε των εκάστοτε γενικών ή ει¬ 
δικών οδηγιών του Διευθυντή, ο αρμόδιος Γραμματέας 
φροντίζει δεόντως για: 

(ί) την αποτελεσματική αρχειοθέτηση και ανάκτηση 
των φακέλων μέσω μιας ορθολογικής εσωτερικής ορ¬ 
γάνωσης του αρχείου, 

(ϋ) τη ρύθμιση της πρόσβασης στο αρχείο, 

(ίίί) την ασφαλή φυσική αποθήκευση των φακέλων, οι 
οποίοι σε καμία περίπτωση δεν εξέρχονται της Υπη¬ 
ρεσίας, 

(ϊν) την καταχώριση όλης της εισερχόμενης και εξερ- 
χόμενης αλληλογραφίας, 

(ν) την έγκαιρη και κατάλληλη τακτοποίηση των αι¬ 
θουσών που θα χρησιμοποιούνται για την προφορική 
διαδικασία, ώστε να εξασφαλίζεται από πλευράς υλικο- 
τεχνικής υποδομής η απρόσκοπτη διαδικασία, 

(νϊ) τη σύνταξη των πρακτικών των συνεδριάσεων των 
Επιτροπών Προσφυγών, εφόσον τούτο απαιτείται. 

(νϋ) την έγκαιρη δημιουργία των προσωπικών φακέλων 
των προσφευγόντων, σύμφωνα με τις διατάξεις του άρ¬ 
θρου 4 του παρόντος Κανονισμού. 

4. Για κάθε προσφεύγοντα θα δημιουργείται προσωπι¬ 
κός φάκελος στο εξωτερικό του οποίου θα καταγράφε¬ 
ται το όνομα του προσφεύγοντος, η χώρα καταγωγής 
του, ο αριθμός του φακέλου με τα διακριτικά στοιχεία 
ΑΠ (Αρχή Προσφυγών), όπως παρατίθεται στο Παράρ¬ 
τημα I. Στο φάκελο θα πρέπει να καταχωρούνται, κατά 
χρονολογική σειρά, όλα, ανεξαιρέτως, τα έγγραφα που 
αφορούν στην προσφυγή, λαμβάνοντας υπόψη την ημε¬ 
ρομηνία που αυτά παραλήφθηκαν ή παράχθηκαν, με το 
πλέον πρόσφατο να τοποθετείται στην αρχή του φα¬ 
κέλου. Μετά τη δημιουργία του φακέλου, αυτός διαβι¬ 
βάζεται στους εμπειρογνώμονες - εισηγητές οι οποίοι 
οφείλουν πρωτίστως να εφαρμόσουν την προκαταρκτική 
διαδικασία αξιολόγησης της προσφυγής, σύμφωνα με τα 
οριζόμενα στο άρθρο 6 παρ. 3 του παρόντος Κανονισμού. 

5. Η καταχώριση των εγγράφων θα καταγράφεται σε 
συγκεκριμένο έντυπο που θα βρίσκεται εντός του φα¬ 
κέλου, όπως αυτό παρατίθεται στο Παράρτημα II. Στον 
προσωπικό φάκελο του προσφεύγοντος θα καταχωρού- 
νται τουλάχιστον τα ακόλουθα: 

(ί) η απόφαση της Υπηρεσίας Ασύλου και όλα τα έγ¬ 
γραφα που συνοδεύουν τον φάκελο από τον πρώτο 
βαθμό, 

(ϋ) αντίγραφο του αποδεικτικού επίδοσης της απόφα¬ 
σης της Υπηρεσίας Ασύλου, 

(μι) το τυποποιημένο έντυπο προσφυγής και αντίγραφο 
του αποδεικτικού κατάθεσης της προσφυγής, 

(ϊν) τα συμπληρωματικά στοιχεία συμπεριλαμβανομέ¬ 
νων και των εγγράφων υποστήριξης της προσφυγής που 
κατατίθενται στη Γραμματεία της Αρχής Προσφυγών 
σύμφωνα με το άρθρο 26 παρ. 3 του π.δ. 113/2013 καθώς 
και το αποδεικτικό κατάθεσης αυτών των εγγράφων. Συ¬ 
μπληρωματικά έγγραφα και στοιχεία που κατατίθενται 
μετά την παρέλευση των προθεσμιών που ορίζει το ως 
άνω άρθρο παραλαμβάνονται με αίτηση του προσφεύ¬ 
γοντος και καταχωρούνται ως εκπρόθεσμα, 

(ν) αντίγραφο του δελτίου αιτούντος διεθνή προστα¬ 
σία, 

(νϊ) η εισήγηση του εμπειρογνώμονα - εισηγητή της 
Αρχής Προσφυγών, 

(νϋ) σε περίπτωση ακρόασης του προσφεύγοντος, το 
πρακτικό συνέντευξης και η σχετική αιτιολόγηση της 
Επιτροπής, εάν δεν αφορά προσφυγή κατά απόφασης 
για ανάκληση διεθνούς προστασίας, 

(νίϋ) η απόφαση της Αρχής Προσφυγών, 

(ίχ) αντίγραφο του αποδεικτικού επίδοσης της επιστο¬ 
λής κοινοποίησης της σχετικής απόφασης στον προ- 
σφεύγοντα και 

(χ) οποιαδήποτε άλλη σχετική με την προσφυγή αλ¬ 
ληλογραφία. 

Στο έντυπο καταχώρισης εγγράφων σημειώνονται 
επίσης: 

• Η ημερομηνία παραλαβής του φυσικού φακέλου του 
α'βαθμού από την Αρχή Προσφυγών. 

• Η ημερομηνία παράδοσης του φακέλου της Αρχής 
Προσφυγών από τον Γραμματέα στον αρμόδιο εμπει- 
ρογνώμονα-εισηγητή. 

• Η ημερομηνία παράδοσης της εισήγησης από τον 
εμπειρογνώμονα - εισηγητή στον Γ ραμματέα της Επι¬ 
τροπής Προσφυγών. 

• Η ημερομηνία παράδοσης της εισήγησης από τον 
Γ ραμματέα στην Επιτροπή Προσφυγών. 

• Η ημερομηνία παράδοσης της απόφασης από την 
Επιτροπή Προσφυγών στον Γ ραμματέα της Αρχής Προ¬ 
σφυγών. 

6. Οι Γραμματείς έχουν την ευθύνη της πρόσκλησης 
των προσφευγόντων, σε περίπτωση ακρόασής τους 
από τις Επιτροπές ή της ενημέρωσης αυτών για νέα 
ημερομηνία συζήτησης της προσφυγής καθώς και της 
διαβίβασης των εκδοθεισών αποφάσεων στο αρμόδιο 
Περιφεριακό Γ ραφείο Ασύλου ώστε να επιδοθούν στους 
προσφεύγοντες σύμφωνα με τα οριζόμενα στο άρθρο 7 
του π.δ. 113/2013 και παράλληλα την κοινοποίησή τους 
στον Υπουργό Δημόσιας Τάξης και Προστασίας του 
Πολίτη, στην Διεύθυνση Αλλοδαπών στο Αρχηγείο της 
Ελληνικής Αστυνομίας καθώς επίσης και στο Γραφείο 
της Ύπατης Αρμοστείας του ΟΗΕ για τους Πρόσφυγες 
στην Ελλάδα κατά την παράγραφο 1 του άρθρου 14 του 
π.δ. 113/2013. 

ΚΕΦΑΛΑΙΟ Γ 

ΔΙΑΔΙΚΑΣΙΑ ΕΞΕΤΑΣΗΣ ΠΡΟΣΦΥΓΩΝ 
Άρθρο 6 

Καθήκοντα Εμπειρογνώμονα - Εισηγητή 

1. Σύμφωνα με τις οδηγίες που εκδίδει ο Διευθυντής 
της Αρχής Προσφυγών, οι προσωπικοί φάκελοι διαβιβά¬ 
ζονται στους εμπειρογνώμονες-εισηγητές για εξέταση, 
το αργότερο εντός 48 ωρών από τη σύστασή τους. 

2. Οι προσφυγές κατανέμονται στους εμπειρογνώμο¬ 
νες - εισηγητές κατά τρόπο ώστε να εξυπηρετείται η 
μεγαλύτερη δυνατή αποτελεσματικότητα στη διαδικασία 
εξέτασης των προσφυγών, αφού ληφθεί υπόψη και η 
εξειδικευμένη γνώση των εισηγητών για συγκεκριμένες 
χώρες καταγωγής. 

3. Αμέσως μετά την παραλαβή των προσφυγών, οι 
εμπειρογνώμονες-εισηγητές ελέγχουν το εμπρόθεσμο 
της προσφυγής, σύμφωνα με τις διατάξεις του άρθρου 
25 του π.δ. 113/2013 ήτοι, αν υποβλήθηκαν: 

(α) εντός τριάντα (30) ημερών από την επίδοση της 
απόφασης της Υπηρεσίας Ασύλου, με την οποία απορ¬ 
ρίπτει αίτηση διεθνούς προστασίας ως αβάσιμη με την 
κανονική διαδικασία ή της απόφασής της για ανάκληση 
τέτοιου καθεστώτος, 


(β) εντός δέκα πέντε (15) ημερών από την επίδοση της 
απόφασης της Υπηρεσίας Ασύλου για όλες τις αιτήσεις 
διεθνούς προστασίας που απορρίπτονται με την ταχύρ¬ 
ρυθμη διαδικασία ή ως απαράδεκτες ή κατά αποφάσεων 
μεταφοράς του αιτούντος σε άλλο κράτος, κατ’ εφαρ¬ 
μογή των σχετικών διατάξεων του Κανονισμού 343/2003 
του Συμβουλίου (Κανονισμός Δουβλίνου), 

(γ) εντός δέκα (10) ημερών από την επίδοση της από¬ 
φασης της Υπηρεσίας Ασύλου για αιτήσεις διεθνούς προ¬ 
στασίας, οι οποίες υποβλήθηκαν εντός σωφρονιστικών 
καταστημάτων ή άλλων χώρων διοικητικής κράτησης, 
(δ) εντός τριών (3) ημερών από την επίδοση της από¬ 
φασης της Υπηρεσίας Ασύλου για αιτήσεις διεθνούς 
προστασίας οι οποίες υποβλήθηκαν στις ζώνες διέλευ¬ 
σης λιμένων ή αερολιμένων της χώρας ή εντός εγκα¬ 
ταστάσεων Πρώτης Υποδοχής ή εντός σωφρονιστικών 
καταστημάτων ή άλλων χώρων διοικητικής κράτησης. 

Οι προσφυγές που δεν έχουν υποβληθεί εντός των 
προβλεπομένων προθεσμιών, διαβιβάζονται αυθημερόν 
στο Διευθυντή της Αρχής Προσφυγών, προκειμένου να 
αποφανθεί επί του παραδεκτού της προσφυγής, ο οποί¬ 
ος εκδίδει αμελλητί και τη σχετική απόφαση. Για τις 
εμπρόθεσμες προσφυγές, οι εμπειρογνώμονες - ειση¬ 
γητές προβαίνουν σε εντοπισμό των περιπτώσεων, οι 
οποίες μπορούν να εξετασθούν κατά προτεραιότητα, για 
τους λόγους που περιγράφονται στην παράγραφο 3 του 
άρθρου 16 του π.δ. 113/2013, σε συνδυασμό με τις δια¬ 
τάξεις της παραγράφου 3 του άρθρου 3 του παρόντος 
Κανονισμού και ενημερώνουν προς τούτο το Διευθυντή 
της Αρχής Προσφυγών. Οι περιπτώσεις αυτές αφορούν: 
α. άτομα που ανήκουν σε ευάλωτες ομάδες ή 
β. άτομα που υποβάλλουν αίτηση ενόσω κρατούνται, 
υποβάλλουν αίτηση βάσει του άρθρου 24 του π.δ. 113/2013 
ευρισκόμενα σε ζώνες διέλευσης λιμένων ή αερολιμένων 
της χώρας ή παραμένουν εντός Περιφερειακών Υπηρε¬ 
σιών Πρώτης Υποδοχής ή 

γ. άτομα που ενδέχεται να υπαχθούν στις διαδικασίες 
του Κανονισμού 343/2003 ή 
δ. άτομα των οποίων οι αιτήσεις εύλογα πιθανολογεί¬ 
ται ότι είναι βάσιμες ή 

ε. άτομα των οποίων οι αιτήσεις χαρακτηρίζονται ως 
προδήλως αβάσιμες ή 

στ. άτομα για τα οποία η Ελληνική Αστυνομία με αιτιο¬ 
λογημένο έγγραφό της αναφέρει ότι συνιστούν κίνδυνο 
για την εθνική ασφάλεια ή τη δημόσια τάξη της χώρας ή 
ζ. άτομα τα οποία υποβάλλουν μεταγενέστερες αι¬ 
τήσεις διεθνούς προστασίας κατά το στάδιο του πα¬ 
ραδεκτού. 

4. Λαμβάνοντας υπόψη τη χώρα καταγωγής των προ¬ 
σφευγόντων και τον βαθμό δυσκολίας των προσφυγών, 
κάθε εμπειρογνώμονας - εισηγητής, κατά κανόνα, διεκ- 
περαιώνει τουλάχιστον τρεις (3) υποθέσεις ημερησίως 
ή εξήντα (60) υποθέσεις μηνιαίως. 

5. Ο κάθε εμπειρογνώμονας - εισηγητής παραδίδει το 
φάκελο της υπόθεσης με την εισήγησή του στον αρμόδιο 
γραμματέα της Αρχής Προσφυγών το αργότερο πέντε 
(5) εργάσιμες ημέρες πριν την ημερομηνία εξέτασης 
της προσφυγής από την Επιτροπή Προσφυγών, ώστε 
να διασφαλίζεται η έγκαιρη πρόσβασή της στο φάκελο 
της υπόθεσης όπως προβλέπεται στο άρθρο 26 παρ. 3 
π.δ. 113/2013. 

6. Οι εμπειρογνώμονες - εισηγητές, προτού ετοιμά¬ 
σουν την εισήγησή τους προς τις Επιτροπές Προσφυγών, 

θα πρέπει απαραίτητα να προβαίνουν στις παρακάτω 
ενέργειες: 

(α) Επισταμένη μελέτη του προσωπικού φακέλου του 
προσφεύγοντα και κυρίως της συνέντευξης, της έκθεσης 
ή του πρακτικού και της απόφασης που λήφθηκε σε 
πρώτο βαθμό, του περιεχομένου της αίτησης προσφυγής 
καθώς και οποιασδήποτε άλλης προσκομισθείσας από 
τον προσφεύγοντα επιπρόσθετης πληροφορίας ή νέου 
στοιχείου. Σε περίπτωση που απαιτούνται πρόσθετες 
πληροφορίες από τον προσφεύγοντα, ο εμπειρογνώ¬ 
μονας - εισηγητής επικοινωνεί με τον προσφεύγοντα 
ή με τον πληρεξούσιο δικηγόρο του, σύμφωνα με τα 
οριζόμενα στο άρθρο 26 παρ. 2 του π.δ. 113/2013. 

(β) Εξέταση των πληροφοριών που περιέχονται σε 
ταξιδιωτικά ή άλλα έγγραφα και εντοπισμός των στοι¬ 
χείων που επιβεβαιώνουν ή έρχονται σε αντίφαση με 
ισχυρισμούς που περιλαμβάνονται στην προσφυγή του 
αιτούντος. 

(γ) Διεξαγωγή αντικειμενικής και αμερόληπτης έρευνας 
σε επικαιροποιημένες και έγκυρες πηγές πληροφόρησης 
και καταχώριση των σχετικών ευρημάτων στον προσωπι¬ 
κό φάκελο του προσφεύγοντα. Οι πηγές πληροφόρησης 
για τη χώρα καταγωγής ή προέλευσης του προσφεύγο¬ 
ντα συμπεριλαμβάνουν μεταξύ άλλων και χάρτες των 
περιοχών που τυχόν αναφέρονται στην αίτηση ή την 
προσφυγή. Η πρόσβαση σε ακριβείς και αμερόληπτες 
πηγές πληροφόρησης αναφορικά με τις χώρες κατα¬ 
γωγής, περιλαμβάνει και την Κοινή Διαδικτυακή Πύλη 
της Ευρωπαϊκής Υπηρεσίας Υποστήριξης για το Άσυλο 
(ΕΑδΟ). 

7. Η εισήγηση του εμπειρογνώμονα - εισηγητή δια¬ 
λαμβάνει τη διαδικασία που θα πρέπει να ακολουθηθεί 
στην Επιτροπή Προσφυγών σχετικά με την εξέταση της 
προσφυγής καθώς και γνώμη επί της ουσίας της προ¬ 
σφυγής που εξετάζεται από αυτήν. Η διαδικασία μελέ¬ 
της του φακέλου από τον εμπειρογνώμονα-εισηγητή 
ολοκληρώνεται με τη σύνταξη και υποβολή της ως άνω 
εισήγησης ενώπιον της αρμόδιας Επιτροπής Προσφυγών, 
η οποία αναλαμβάνει να εξετάσει την υπόθεση χωρίς τη 
δυνατότητα αναπομπής της. 

8. Σε περίπτωση εξέτασης της προσφυγής με την προ¬ 
φορική διαδικασία, η Γραμματεία της Αρχής καλεί τον 
προσφεύγοντα με κάθε πρόσφορο μέσο, σύμφωνα με 
τα οριζόμενα στο άρθρο 7 παρ. 1 εδ. 3 του π.δ. 113/2013, 
τουλάχιστον πέντε (5) εργάσιμες ημέρες πριν την εξέ¬ 
τασή του, προκειμένου να παραστεί αυτοπροσώπως την 
προσδιορισθείσα ημερομηνία και να εξεταστεί προφο¬ 
ρικά από την αρμόδια Επιτροπή Προσφυγών. 

9. Ο αρμόδιος ανά περίπτωση εμπειρογνώμονας - 
εισηγητής, σε περίπτωση που η απόφαση της Αρχής 
Προσφυγών προσβληθεί με αίτηση ακυρώσεως ενώπιον 
Διοικητικού Δικαστηρίου, ετοιμάζει απόψεις της Υπηρε¬ 
σίας για το Γ ραφείο του Νομικού Συμβούλου του Κρά¬ 
τους στο Υπουργείο Δημόσιας Τάξης και Προστασίας 
του Πολίτη. Στην έκθεση γεγονότων παρατίθενται τα 
πραγματικά περιστατικά της κάθε υπόθεσης και η νομική 
ανάλυση επί της οποίας στηρίχθηκε η απόφαση της Αρ¬ 
χής Προσφυγών, ενώ επισυνάπτονται ως παραρτήματα 
τα ανάλογα σχετικά έγγραφα του διοικητικού φακέλου. 

Αρθρο 7 

Καθήκοντα και αρμοδιότητες του Προέδρου 
και των μελών των Επιτροπών Προσφυγών 

1. Ο Πρόεδροι των Επιτροπών Προσφυγών υπογράφουν 
την ημερήσια διάταξη της Επιτροπής που προεδρεύουν, 


η οποία συντάσσεται από το Διευθυντή της Αρχής Προ¬ 
σφυγών, καταρτίζεται αυτόματα από την ηλεκτρονική 
εφαρμογή Ασύλου και περιλαμβάνει τουλάχιστον τρεις 
(3) υποθέσεις προς εξέταση. Ο Πρόεδρος της Επιτροπής, 
μόλις παραλάβει την ημερήσια διάταξη, τη γνωστοποιεί 
στα υπόλοιπα μέλη της εγγράφως ή με ηλεκτρονικό τα¬ 
χυδρομείο, γνωστοποίηση που επέχει θέση πρόσκλησης, 
προκειμένου να παραστούν στις συνεδριάσεις και δια¬ 
μοιράζει τις υποθέσεις μεταξύ του ιδίου και των μελών 
της Επιτροπής. 

2. Στις περιπτώσεις όπου η εξέταση των προσφυγών 
διεξάγεται με την γραπτή διαδικασία, οι Πρόεδροι και 
τα μέλη των Επιτροπών Προσφυγών αναλαμβάνουν να 
μελετήσουν τις υποθέσεις που τους έχουν ανατεθεί 
και να προσκομίσουν, κατά την ημέρα εξέτασης της 
προσφυγής, συγκεκριμένη πρόταση επί της ουσίας της 
υπόθεσης, την οποία παρουσιάζουν στην Επιτροπή Προ¬ 
σφυγών για λήψη απόφασης. 

3. Οι Πρόεδροι των Επιτροπών μεριμνούν για την πι¬ 
στή τήρηση των χρονοδιαγραμμάτων αναφορικά με την 
έκδοση αποφάσεων επί των προσφυγών που τίθενται 
από το π.δ. 113/2013 και που σε καμιά περίπτωση δεν 
υπερβαίνει την περίοδο των τριών (3) μηνών από την 
ημερομηνία κατάθεσης των προσφυγών. Ειδικότερα, οι 
Πρόεδροι μεριμνούν ώστε οι Επιτροπές Προσφυγών, των 
οποίων προεδρεύουν, να εκδίδουν και διαβιβάζουν την 
απόφασή τους στο Διευθυντή, για τις προσφυγές που 
εξετάζονται με την γραπτή διαδικασία, το αργότερο 
μέσα σε τριάντα (30) ημέρες από την ημερομηνία εξέτα¬ 
σης της προσφυγής και μέσα σε εξήντα (60) ημέρες, από 
την ημερομηνία διεξαγωγής της προφορικής ακρόασης, 
εφόσον εφαρμόζεται η διαδικασία αυτή. Σε κάθε περί¬ 
πτωση, οι Επιτροπές οφείλουν να εκδικάζουν αυθημερόν 
το σύνολο των υποθέσεων που περιλαμβάνονται στην 
ημερήσια διάταξη και εντός του ωραρίου λειτουργίας 
της Αρχής Προσφυγών. Οι Πρόεδροι και τα μέλη των 
Επιτροπών αναλαμβάνουν να διεκπεραιώσουν πλήρως 
τουλάχιστον από μία (1) υπόθεση ημερησίως ο καθένας. 

4. Οι Πρόεδροι φροντίζουν να βεβαιωθούν ότι έγιναν 
όλες οι απαραίτητες ενέργειες από τη Γ ραμματεία για 
την παρουσία, όπου αυτό απαιτείται, διερμηνέα, στις 
περιπτώσεις που ακολουθείται η προφορική διαδικασία. 

5. Οι Πρόεδροι των Επιτροπών εκπροσωπούν την Επι¬ 
τροπή, στην οποία προεδρεύουν, ενώπιον του Διευθυντή 
της Αρχής Προσφυγών. 

6. Οι Πρόεδροι των Επιτροπών συνεργάζονται με τα 
μέλη των Επιτροπών προκειμένου να διασφαλίσουν την 
ποιότητα των αποφάσεων που εκδίδονται από αυτές και 
μεριμνούν για την ενημέρωση των μελών των Επιτροπών 
σχετικά με ζητήματα ερμηνείας ή πρακτικών κατά τη 
λήψη αποφάσεων. Στο πλαίσιο αυτό, συνεργάζονται με 
το Διευθυντή της Αρχής Προσφυγών και μεταξύ τους 
και προετοιμάζουν, σε συνεννόηση πάντοτε με τα μέλη 
των Επιτροπών, γραπτές περιλήψεις σημαντικών απο¬ 
φάσεων (Ίθαόίηρ 035Θ5”), οι οποίες διακινούνται μεταξύ 
των Επιτροπών Προσφυγών και αναρτώνται στην ιστο¬ 
σελίδα της Υπηρεσίας Ασύλου και της Αρχής Προσφυ¬ 
γών, προκειμένου να επιτυγχάνεται, κατά το δυνατόν, η 
ομοιόμορφη αντιμετώπιση των νομικών ζητημάτων που 
ανακύπτουν. 

7. Οι Πρόεδροι των Επιτροπών υποχρεούνται να ενημε¬ 
ρώνουν σε μηνιαία βάση το Διευθυντή της Αρχής Προ¬ 
σφυγών για την πρόοδο των εργασιών και την απόδοση 
των Επιτροπών τους. Για τον σκοπό αυτό χρησιμοποι- 

ούνται τυποποιημένοι πίνακες που επιτρέπουν την σύ¬ 
γκριση επικαιροποιημένων στατιστικών στοιχείων, όπως 
αυτά παρατίθενται στα παραρτήματα III και IV. 

Άρθρο 8 

Συνεδριάσεις των Επιτροπών Προσφυγών 
και διαδικασία λήψης απόφασης 

1. Οι Επιτροπές Προσφυγών συνεδριάζουν σε πλή¬ 
ρη απαρτία με την παρουσία και των τριών μελών. Οι 
Πρόεδροι των Επιτροπών Προσφυγών κηρύσσουν την 
έναρξη και τη λήξη των συνεδριάσεων, διευθύνουν και 
συντονίζουν τις εργασίες των Επιτροπών Προσφυγών 
και μεριμνούν ώστε να τηρούνται οι προθεσμίες που 
τίθενται από το π.δ. 113/2013 και τον παρόντα Κανονισμό 
σχετικά με την εξέταση των προσφυγών και την έκδοση 
των συναφών αποφάσεων. 

2. Η διαδικασία ενώπιον των Επιτροπών Προσφυγών εί¬ 
ναι έγγραφη και η εξέταση των προσφυγών διενεργείται 
με βάση τα στοιχεία του φακέλου (γραπτή διαδικασία). 
Κατ’ εξαίρεση, οι Επιτροπές Προσφυγών δύνανται να 
καλέσουν τον προσφεύγοντα σε προφορική ακρόαση, 
κατόπιν σχετικής εισήγησης των εισηγητών, για τους 
λόγους που περιοριστικά αναφέρονται στο άρθρο 26 
παρ. 4 του π.δ. 113/2013. Επίσης, οι Επιτροπές Προσφυ¬ 
γών υποχρεούνται να καλέσουν σε προφορική ακρόαση 
όταν η υπόθεση αφορά ανάκληση καθεστώτος διεθνούς 
προστασίας, ενώ η προφορική ακρόαση αποκλείεται 
όταν η προσβαλλόμενη απόφαση απορρίπτει την αίτη¬ 
ση ως απαράδεκτη ή έχει εκδοθεί με την ταχύρρυθμη 
διαδικασία ή έχει εκδοθεί κατ’ εφαρμογήν του άρθρου 
24 του π.δ. 113/2013 (περιπτώσεις αιτήσεων διεθνούς προ¬ 
στασίας που υποβάλλονται σε ζώνες διέλευσης λιμένων 
ή αερολιμένων της χώρας). 

3. Σε περίπτωση που διαπιστώνεται έλλειψη απαρ- 
τί-ας λόγω απουσίας τακτικού μέλους της Επιτροπής, ο 
Πρόεδρος της Επιτροπής ενημερώνει το Διευθυντή της 
Αρχής Προσφυγών και η Γραμματεία καλεί αμέσως τον 
αναπληρωτή του με οποιονδήποτε πρόσφορο τρόπο. Σε 
περίπτωση απουσίας του Προέδρου της Επιτροπής, τα 
άλλα μέλη αυτής ενημερώνουν το Διευθυντή της Αρχής 
Προσφυγών και καλείται ο αναπληρωτής του, κατ’ ανά¬ 
λογη εφαρμογή του προηγούμενου εδαφίου. 

4. Εάν είναι δυνατή η αναπλήρωση των απάντων τακτι¬ 
κών μελών και διαπιστώνεται απαρτία, τότε η Επιτροπή 
συνεδριάζει κανονικά σύμφωνα με τα οριζόμενα στον 
παρόντα Κανονισμό Λειτουργίας και τα αναπληρωματικά 
μέλη χρεώνονται τις υποθέσεις της ημερήσιας διάταξης 
των τακτικών μελών που αναπληρώνουν. Η συζήτηση και 
η λήψη απόφασης επ’ αυτών γίνεται αυθημερόν ή, κατ’ 
εξαίρεση και λόγω της συμμετοχής των αναπληρωμα¬ 
τικών μελών, το αργότερο εντός πέντε (5) εργασίμων 
ημερών από τη συνεδρίαση της Επιτροπής. Στην πε¬ 
ρίπτωση αυτή, ενημερώνεται ο Διευθυντής της Αρχής 
Προσφυγών και συντάσσεται πρακτικό αναβολής, στο 
οποίο προσδιορίζεται η νέα ημερομηνία συζήτησης της 
υπόθεσης. Εάν είναι αδύνατη η αναπλήρωση των απά¬ 
ντων μελών της Επιτροπής, μετά την πάροδο εύλογου 
χρόνου αναμονής, ματαιώνεται η συνεδρίαση και συ- 
ντάσσεται σχετικό πρακτικό που υπογράφεται από τα 
παρόντα μέλη, όπου διαπιστώνεται η έλλειψη απαρτίας 
και ενημερώνεται προς τούτο ο Διευθυντής της Αρχής 
Προσφυγών, καθώς και οι προσφεύγοντες που έχουν 
τυχόν προσκληθεί για την εξέταση των προσφυγών τους 
με την προφορική διαδικασία (διεξαγωγή συνέντευξης). 


Στην περίπτωση αυτή, η ημερήσια διάταξη μεταφέρεται 
σε συνεδρίαση μίας εκ των επομένων τριών (3) ημερών. 
Οι προθεσμίες έκδοσης των αποφάσεων και επί των 
υποθέσεων που αναβάλλονται ή ματαιώνονται, τηρούνται 
απαρέγκλιτα, σύμφωνα με τα οριζόμενα στο άρθρο 7 
παρ. 3 του παρόντος Κανονισμού Λειτουργίας. 

5. Οι συνεδριάσεις των Επιτροπών Προσφυγών ξε¬ 
κινούν στις 09.00 π.μ. και γίνονται κεκλεισμένων των 
θυρών. Εξαιρετικά, με αιτιολογημένη απόφαση των 
Προέδρων των Επιτροπών και σύμφωνη γνώμη του Δι¬ 
ευθυντή της Αρχής Προσφυγών, αφού έχει προηγηθεί 
συνεννόησή τους, μπορεί να μεταβληθεί η ώρα έναρξης 
της συνεδρίασης μόνο για τις περιπτώσεις που εξετά¬ 
ζεται υπόθεση με γραπτή διαδικασία και όχι πέραν της 
δωδεκάτης μεσημβρινής. 

6. Κατά τη συζήτηση των υποθέσεων με γραπτή δια¬ 
δικασία δεν επιτρέπεται η παρουσία άλλων προσώπων 
πλην των Προέδρων, των μελών των Επιτροπών Προ¬ 
σφυγών, των αρμοδίων εμπειρογνωμόνων-εισηγητών 
και του γραμματέα, εφόσον τούτο τους ζητηθεί από 
τον Πρόεδρο. 

7. (ϊ) Εάν κατά την εξέταση υπόθεσης της ημερήσιας 
διάταξης με έγγραφη διαδικασία, η Επιτροπή Προσφυ¬ 
γών αδυνατεί να διαμορφώσει άποψη για την υπαγωγή 
ή όχι των ισχυρισμών του προσφεύγοντος σε καθεστώς 
διεθνούς προστασίας, δύναται να αναβάλει άπαξ τη λήψη 
απόφασης έως πέντε (5) ημέρες από την ημερομηνία 
εξέτασης της υπόθεσης και συντάσσεται πρακτικό ανα¬ 
βολής λήψης απόφασης. Στην περίπτωση αυτή, η προ¬ 
θεσμία έκδοσης της απόφασης τηρείται απαρέγκλιτα 
σε σχέση με την ημερομηνία εξέτασης της προσφυγής. 

(μ) Εάν η Επιτροπή Προσφυγών αποδεχθεί την εισή¬ 
γηση του εμπειρογνώμονα-εισηγητή για τη διεξαγωγή 
προφορικής διαδικασίας, αναβάλλει τη συζήτηση της 
υπόθεσης. Στην περίπτωση αυτή, συντάσσεται πρακτικό 
αναβολής συζήτησης, όπου προσδιορίζεται η συζήτηση 
της υπόθεσης το αργότερο εντός δέκα (10) εργασίμων 
ημερών από την ημερομηνία της αναβληθείσας συζήτη¬ 
σης, προκειμένου ο προσφεύγων να κληθεί σε ακρόαση 
σύμφωνα με τα οριζόμενα στο άρθρο 26 παρ. 7 π.δ. 
113/2013. 

8. Εάν κατά την εξέταση των υποθέσεων της ημερήσι¬ 
ας διάταξης, η Επιτροπή διαπιστώσει ότι δεν τηρήθηκαν 
οι ταχθείσες προθεσμίες που αφορούν στην εν γένει 
προετοιμασία και εξέταση του φακέλου (για τη γραπτή 
διαδικασία) ή της εμπρόθεσμης κλήτευσης του προ¬ 
σφεύγοντα (για την προφορική διαδικασία), δύναται να 
αναβάλει την εξέταση της υπόθεσης και να την προσ¬ 
διορίσει εκ νέου εντός δέκα (10) εργάσιμων ημερών, με 
νέα κλήτευση του προσφεύγοντος κατά την προφορική 
διαδικασία. Στην περίπτωση αυτή, συντάσσεται πρακτικό 
αναβολής, οι δε προθεσμίες έκδοσης των αποφάσεων, 
όπως αυτές ορίζονται στην παράγραφο 3 του άρθρου 7 
του παρόντος Κανονισμού Λειτουργίας, παρατείνονται 
για ανάλογα ίσο χρονικό διάστημα. Στην περίπτωση μη 
εμπρόθεσμης κλήτευσης του προσφεύγοντα, εάν αυτός 
παραστεί κατά την ημέρα διεξαγωγής της προφορικής 
διαδικασίας και δηλώσει ρητά ενώπιον της Επιτροπής 
Προσφυγών ότι επιθυμεί να εξεταστεί η προσφυγή του, 
η Επιτροπή προχωρά κανονικά στην εξέταση της προ¬ 
σφυγής. 

9. Κατά την εξέταση των προσφυγών με προφορική 
ακρόαση δεν επιτρέπεται η παρουσία άλλων προσώ¬ 
πων, πλην του Προέδρου και των μελών των Επιτρο- 

πών Προσφυγών, του γραμματέα, του προσφεύγοντα και 
των οριζόμενων στο άρθρο 26 παρ. 7 του π.δ. 113/2013 
προσώπων. Κατ' εξαίρεση, επιτρέπεται η παρουσία των 
αναγκαίων αστυνομικών για τη φρούρηση προσφευγό- 
ντων που τελούν υπό κράτηση ή τη διαφύλαξη της τάξης 
στους χώρους των συνεδριάσεων, όταν αυτό κρίνεται 
απαραίτητο κατά πλειοψηφία από τις Επιτροπές Προ¬ 
σφυγών. Η Επιτροπή Προσφυγών, εφόσον κριθεί απα¬ 
ραίτητο, μπορεί να επιτρέψει την παρουσία των μελών 
της οικογένειας του αιτούντος κατά τη διεξαγωγή της 
προφορικής ακρόασης. 

10. Για τις προσφυγές που κατατίθενται στα Περιφε¬ 
ρειακά Γραφεία Ασύλου εκτός Αττικής, η προφορική 
ακρόαση διεξάγεται είτε μέσω της φυσικής παρουσίας 
του προσφεύγοντα ενώπιον της αρμόδιας Επιτροπής 
Προσφυγών είτε μέσω τηλεδιάσκεψης, όπου τούτο εί¬ 
ναι εφικτό. Το αρμόδιο Περιφερειακό Γραφείο Ασύλου 
μεριμνά για την ύπαρξη του κατάλληλου χώρου και τη 
λειτουργία του κατάλληλου εξοπλισμού τηλεδιάσκεψης, 
την καθορισμένη μέρα και ώρα που θα διεξαχθεί η προ¬ 
φορική ακρόαση. 

11. Αίτημα αναβολής του προσφεύγοντος της προφο¬ 
ρικής ακρόασης, γίνεται δεκτό για μία μόνο φορά, σε 
εξαιρετικές περιπτώσεις και πρέπει να είναι πλήρως 
αιτιολογημένο. Σε τέτοια περίπτωση, ενημερώνεται ο 
Διευθυντής της Αρχής Προσφυγών και συντάσσεται πρα¬ 
κτικό αναβολής, στο οποίο προσδιορίζεται η νέα ημερο¬ 
μηνία συζήτησης της υπόθεσης, το αργότερο μέσα σε 
δέκα (10) ημέρες από την ημερομηνία της αναβληθείσης 
προφορικής ακρόασης. 

12. Κατά τη διενέργεια της προφορικής διαδικασίας, 
αυτή καταγράφεται ηχητικά. Στο τέλος της διαδικασί¬ 
ας, συντάσσεται από το Γραμματέα έκθεση που επικυ¬ 
ρώνεται από τον Πρόεδρο της Επιτροπής, στην οποία 
καταγράφονται η ημερομηνία και ο τόπος συνεδρίασης 
των Επιτροπών, η σύνθεσή τους, το ονοματεπώνυμο του 
προσφεύγοντος, το ονοματεπώνυμο του διερμηνέα ή 
ο κωδικός του καθώς και το ονοματεπώνυμο κάθε άλ¬ 
λου προσώπου νομίμως παρισταμένου στη διαδικασία, 
ο αριθμός φακέλου της προσφυγής, η γλώσσα στην 
οποία έγινε η προφορική ακρόαση και η πιστοποίηση ότι 
η διεξαγωγή της προφορικής διαδικασίας καταγράφηκε 
ηχητικά. Αν το ζητήσει ο προσφεύγων ή ο πληρεξούσιος 
δικηγόρος του, χορηγείται αντίγραφο του ηλεκτρονικού 
αρχείου που είναι καταγεγραμμένη η συνέντευξη ή και 
αντίγραφο της καταγραφείσας απομαγνητοφώνησης, 
μόλις αυτή ολοκληρωθεί. 

13. Οι προσφεύγοντες παρίστανται ενώπιον των Επι¬ 
τροπών Προσφυγών, σύμφωνα με την ημερήσια διάταξη, 
αυτοπροσώπως. Με αιτιολογημένη πράξη του Προέδρου 
των Επιτροπών και εφόσον συντρέχει σπουδαίος λόγος 
μπορεί να αλλάξει η σειρά εκδίκασης των υποθέσεων 
της ημερήσιας διάταξης. 

14. Κατά τη διεξαγωγή της συνέντευξης παρίσταται δι¬ 
ερμηνέας που εξασφαλίζει την απρόσκοπτη επικοινωνία 
των προσφευγόντων με τις Επιτροπές. Αν η διερμηνεία 
δεν εξασφαλίζει την επικοινωνία αυτή, η εξέταση της 
υπόθεσης αναβάλλεται, προκειμένου να ανευρεθεί ο κα¬ 
τάλληλος διερμηνέας και προσδιορίζεται, εκ νέου, εντός 
δέκα (10) ημερών. Το ίδιο ισχύει και για λοιπές περιπτώ¬ 
σεις ανωτέρας βίας, οι οποίες δύναται να καταστήσουν 
ανέφικτη τη διεξαγωγή της συζήτησης. Σε αυτές τις 
περιπτώσεις, οι προθεσμίες έκδοσης των αποφάσεων, 
όπως αυτές ορίζονται στο άρθρο 7 παρ. 3 του παρόντος 


Κανονισμού Λειτουργίας, παρατείνονται για ανάλογα ίσο 
χρονικό διάστημα. Εάν καθίσταται ανέφικτη η εξεύρε¬ 
ση διερμηνέα που να εξασφαλίζει την επικοινωνία των 
προσφευγόντων με την Επιτροπή, τότε γίνεται χρήση 
της μεθόδου της πολλαπλής διερμηνείας προκειμένου 
να εξασφαλιστεί στον προσφεύγοντα το δικαίωμά του 
να υποστηρίξει αποτελεσματικά τους ισχυρισμούς του. 

15. Όλες οι αναβληθείσες υποθέσεις εισάγονται ως 
εμβόλιμες στην ημερήσια διάταξη της ημέρας, για την 
οποία έχουν προσδιοριστεί. 

16. Η εξέταση των προσφευγόντων διευθύνεται από 
τον Πρόεδρο της Επιτροπής Προσφυγών. Ερωτήσεις 
υποβάλλονται από τον Πρόεδρο και τα μέλη της Επιτρο¬ 
πής Προσφυγών προς κάλυψη όλων των θεμάτων της 
εξεταζόμενης υπόθεσης. Ο δικηγόρος ή ο σύμβουλος 
του προσφεύγοντος μπορεί, στο τέλος της διαδικασίας 
εξέτασης, να υποβάλει, διά του Προέδρου της Επιτροπής, 
ερωτήσεις στον προσφεύγοντα για την παροχή τυχόν 
διευκρινίσεων ή συμπληρωματικών στοιχείων της προς 
εξέταση υπόθεσης. Επίσης, μπορεί να υποβάλει πρόσθε¬ 
το υπόμνημα για την αξιολόγηση της προφορικής διαδι¬ 
κασίας και μόνον, εντός τριών (3) εργασίμων ημερών από 
την ημέρα διεξαγωγής της ακροαματικής διαδικασίας. 

17. Η Επιτροπή συνεδριάζει μυστικά, μετά το τέλος της 
προφορικής διαδικασίας, προκειμένου να λάβει απόφαση 
επί της προσφυγής. Στην περίπτωση όμως που κάποιο 
μέλος αδυνατεί να διαμορφώσει άποψη, κατά το χρόνο 
αυτό, για την υπαγωγή ή όχι των ισχυρισμών του προ¬ 
σφεύγοντος στο καθεστώς διεθνούς προστασίας, τότε 
η Επιτροπή, κατ’ εξαίρεση, δύναται να αναβάλει τη λήψη 
της απόφασης μέχρι πέντε (5) εργάσιμες ημέρες από τη 
διεξαγωγή της συνέντευξης και συντάσσεται πρακτικό 
αναβολής λήψης απόφασης το οποίο υπογράφεται από 
τον Πρόεδρο και τα μέλη της Επιτροπής. Σε κάθε περί¬ 
πτωση, οι προθεσμίες έκδοσης των αποφάσεων, όπως 
αυτές ορίζονται στο άρθρο 7 παρ. 3 του παρόντος Κα¬ 
νονισμού Λειτουργίας, τηρούνται απαρέγκλιτα. 

18. Η προφορική ακρόαση διεξάγεται υπό συνθήκες 
που εξασφαλίζουν την απαιτούμενη εμπιστευτικότητα. 

19. Οι αποφάσεις της Επιτροπής Προσφυγών καταγρά¬ 
φονται σε πρακτικό που υπογράφεται από τον Πρόεδρο 
και τον αρμόδιο γραμματέα. 

20. Οι αποφάσεις των Επιτροπών Προσφυγών λαμ- 
βάνονται κατά πλειοψηφία. Σε περίπτωση ισοψηφίας, 
επαναλαμβάνεται για μία ακόμη φορά η ψηφοφορία, 
ώστε να σχηματιστεί πλειοψηφία. Εάν αυτό δεν καταστεί 
δυνατό και κατά τη δεύτερη ψηφοφορία, τότε υπερισχύει 
η ψήφος του Προέδρου της Επιτροπής Προσφυγών. 

21. Οι αποφάσεις της Επιτροπής Προσφυγών υπογρά¬ 
φονται από τον Πρόεδρο και τα μέλη που συμμετείχαν 
στη διαδικασία εξέτασης κάθε προσφυγής. 

22. Στην περίπτωση που εκδίδεται από την Επιτροπή 
Προσφυγών απόφαση που αναγνωρίζει στο πρόσωπο 
του προσφεύγοντος την ιδιότητα του πρόσφυγα, επι¬ 
δίδεται σε αυτόν ακριβές απόσπασμα της εκδοθείσης 
απόφασης που εκδίδεται από τον αρμόδιο Γ ραμματέα 
της Αρχής Προσφυγών. 

Αρθρο 9 

Καθήκοντα και αρμοδιότητες του Διευθυντή 
της Αρχής Προσφυγών 

1. Ο Διευθυντής της Αρχής Προσφυγών προ'ΐσταται της 
Γραμματείας και φροντίζει για την εύρυθμη λειτουργία 
των Επιτροπών Προσφυγών. Στο πλαίσιο των αρμοδι- 

οτήτων του, μπορεί να εκδίδει εσωτερικές εγκυκλίους 
που στοχεύουν στην αποτελεσματικότερη διαχείριση 
των θεμάτων που άπτονται της διοίκησης της Αρχής 
Προσφυγών. 

2. Συγκαλεί περιοδικά σύσκεψη στην οποία παρίστανται 
οι Πρόεδροι των Επιτροπών για την συζήτηση θεμάτων 
που προκύπτουν από τις εργασίες των Επιτροπών και 
μεριμνά ούτως ώστε, μέσα από την ανταλλαγή απόψε¬ 
ων, να επιτυγχάνεται η μεγαλύτερη δυνατή εναρμόνιση 
των διαδικασιών που ακολουθούνται από τις Επιτροπές 
καθώς και η κατά το δυνατό ομοιόμορφη αντιμετώπιση 
νομικών ζητημάτων που εγείρονται κατά την εξέταση 
των προσφυγών. 

3. Έχει την ευθύνη παρακολούθησης του τρόπου δι¬ 
αχείρισης της ανατεθείσας, στους εμπειρογνώμονες - 
εισηγητές, εργασίας. Στο πλαίσιο αυτό, μεριμνά για τη 
διασφάλιση της ποιότητας της εργασίας τους και την 
ενιαία αντιμετώπιση των υπό κρίση προσφυγών. Σε περί¬ 
πτωση που παρατηρεί συχνές αναβολές εκ μέρους των 
εισηγητών ή όταν οι τελευταίοι κατ’ επανάληψη ζητούν 
επέκταση του χρονικού ορίου ολοκλήρωσης των εισηγή¬ 
σεων τους προς τις Επιτροπές, χωρίς αυτό να οφείλεται 
στην ύπαρξη αντικειμενικών δυσκολιών, ο Διευθυντής 
λαμβάνει όλα τα κατάλληλα μέτρα για την τήρηση των 
προβλεπόμενων προθεσμιών. 

4. Συντονίζει και ελέγχει τους Γραμματείς που οφεί¬ 
λουν να μεριμνούν για την γραμματειακή υποστήριξη 
των Επιτροπών και την εξεύρεση και παρουσία των απα¬ 
ραίτητων διερμηνέων στις υποθέσεις που ορίζονται να 
εξεταστούν με την προφορική διαδικασία. 

5. Χορηγεί με απόφασή του κωδικούς στους πιστο¬ 
ποιημένους διερμηνείς που συνεργάζονται με την Αρχή 
Προσφυγών. 

6. Μεριμνά για την έκδοση της ημερήσιας διάταξης 
των Επιτροπών Προσφυγών που καταρτίζεται αυτόματα 
από την ηλεκτρονική εφαρμογή δεδομένων και υπογρά¬ 
φεται από τους Προέδρους των Επιτροπών, ενώ είναι 
αρμόδιος για τον προσδιορισμό, κατά προτεραιότητα, 
των περιπτώσεων που ορίζονται στο άρθρο 16 παρ. 3 
του π.δ. 113/2013. 

7. Αποφασίζει αμελλητί επί των προσφυγών που υπο¬ 
βάλλονται εκπρόθεσμα στην Αρχή Προσφυγών. Θέτει, με 
πράξη του, στο αρχείο τις προσφυγές στην περίπτωση 
κατά την οποία ο προσφεύγων παραιτείται από την 
προσφυγή σύμφωνα με την παρ. 1 του άρθρου 13 του 
π.δ. 113/2013. 

8. Παρακολουθεί τις εξελίξεις στον τομέα της διεθνούς 
προστασίας σε εθνικό, ευρωπαϊκό και διεθνές επίπεδο 
και μεριμνά για την προσαρμογή των πολιτικών της Αρ¬ 
χής Προσφυγών με βάση τις συντελεσθείσες μεταβολές. 

9. Συμμετέχει στις επιτροπές και ομάδες εργασίας 
της Ευρωπαϊκής Επιτροπής, της Ευρωπαϊκής Υπηρεσίας 
Υποστήριξης για το Άσυλο και του Συμβουλίου, σε διεθνή 
ίθΓ3 καθώς και εκεί όπου απαιτείται η εκπροσώπηση 
της εθνικής δευτεροβάθμιας αρχής εξέτασης αιτημάτων 
διεθνούς προστασίας. 

10. Λαμβάνοντας υπόψη το σύνολο των προσφυγών 
που υποβάλλονται, καθορίζει τις προτεραιότητες της 
Αρχής Προσφυγών και εκδίδει εσωτερικές εγκυκλίους 
για την αποτελεσματική διαχείρισή τους. Επίσης, σχε¬ 
διάζει και εκπονεί σχέδια δράσης και διαδικασιών της 
Αρχής Προσφυγών για την αντιμετώπιση και εξέταση 
έκτακτων και συσσωρευμένων προσφυγών που αφορούν 
αιτήματα διεθνούς προστασίας. 


11. Διασφαλίζει την εμπιστευτικότητα της διαδικασίας 
ενώπιον της Αρχής Προσφυγών, με σκοπό τη δημιουργία 
κλίματος ασφάλειας και εμπιστοσύνης στους προσφεύ- 
γοντες. 

12. Μεριμνά για την τήρηση αξιόπιστων στατιστικών δε¬ 
δομένων επιδιώκοντας να συμβάλλει στην τεκμηριωμένη 
δημόσια συζήτηση και στην λήψη αποφάσεων, παρέχο¬ 
ντας ακριβή και επικαιροποιημένα στατιστικά στοιχεία. 

13. Μεριμνά για την παροχή ολοκληρωμένης και εξειδι- 
κευμένης εκπαίδευσης στους νεοεισερχόμενους εμπει¬ 
ρογνώμονες - εισηγητές της Αρχής Προσφυγών καθώς 
και στους Προέδρους και στα μέλη των Επιτροπών Προ¬ 
σφυγών, κατά τρόπο που να διασφαλίζεται η μεγαλύτερη 
δυνατή αποτελεσματικότητα, ποιότητα και ομοιομορφία 
στον χειρισμό των υποβληθεισών προσφυγών. Η εκπαί¬ 
δευση περιλαμβάνει τουλάχιστον τα παρακάτω στοιχεία: 

(α) επισκόπηση στο διεθνές/εθνικό και ανθρωπιστι¬ 
κό δίκαιο για τους Πρόσφυγες καθώς και το ρόλο της 
Ύπατης Αρμοστείας (Υ.Α.) του ΟΗΕ για τους Πρόσφυγες. 

(β) αναλυτική ενημέρωση για το προσφυγικό δίκαιο 
και ειδικότερα τις αρχές που διέπουν τις διαδικασίες 
σχετικά με τον καθορισμό της ιδιότητας του Πρόσφυγα, 
συμπεριλαμβανομένης της ερμηνείας των σχετικών κρι¬ 
τηρίων καθορισμού και αποκλεισμού από το καθεστώς. 

(γ) λεπτομερή κατανόηση των Προεδρικών Διαταγμά¬ 
των, του Κοινοτικού Δικαίου για το άσυλο, του εγχειρι¬ 
δίου τηςΎπατης Αρμοστείας για τις Διαδικασίες και τα 
Κριτήρια Καθορισμού του Καθεστώτος του Πρόσφυγα, 
καθώς και των κατευθυντήριων οδηγιών τηςΎπατης 
Αρμοστείας σχετικά με τον καθορισμό του καθεστώτος 
του πρόσφυγα. 

(δ) ενημέρωση σχετικά με τις διαθέσιμες πηγές πλη¬ 
ροφόρησης και κυρίως καθοδήγηση για το πώς θα δι¬ 
εξάγεται η σχετική έρευνα και πως θα αξιολογείται η 
αξιοπιστία των συλλεγόμενων πληροφοριών. 

Παράλληλα μεριμνά για την υιοθέτηση ενός προγράμ¬ 
ματος συνεχούς εκπαίδευσης τόσο για τους εμπειρο¬ 
γνώμονες - εισηγητές όσο και για τους Προέδρους και τα 
μέλη των Επιτροπών Προσφυγών που θα περιλαμβάνει 
τουλάχιστο τα ακόλουθα ζητήματα: 

(α) τακτική ενημέρωση επί των πηγών πληροφόρησης 
που είναι συναφής με τις προσφυγές που εκκρεμούν 
ενώπιον της Αρχής Προσφυγών. 

(β) ενημέρωση επί οποιονδήποτε νέων κατευθυντήρι¬ 
ων οδηγιών τηςΎπατης Αρμοστείας του ΟΗΕ για τους 
Πρόσφυγες ή Ευρωπαϊκών Οδηγιών και Κανονισμών ή 
δικαστικών αποφάσεων τόσο σε εθνικό όσο και ευρω¬ 
παϊκό επίπεδο. 

(γ) διεξαγωγή σεμιναρίων επί συγκεκριμένων ζητημά¬ 
των που τίθενται εκ μέρους των εισηγητών - εμπειρο¬ 
γνωμόνων ή των Προέδρων και των μελών των Επιτρο¬ 
πών Προσφυγών. 

14. Επικοινωνεί και συνεργάζεται με την Ύπατη Αρ¬ 
μοστεία του Ο.Η.Ε. για τους Πρόσφυγες και την Εθνι¬ 
κή Επιτροπή για τα Δικαιώματα του Ανθρώπου και τις 
ενημερώνει σχετικά με τη λειτουργία των Επιτροπών 
Προσφυγών. 

15. Αναφέρεται στον Υπουργό Δημόσιας Τάξης και Προ¬ 
στασίας του Πολίτη ανά τρίμηνο ή όποτε αυτό ζητηθεί, 
για την πρόοδο των εργασιών της Αρχής Προσφυγών. 

16. Σε περίπτωση απουσίας του, ο Διευθυντής της Αρ¬ 
χής Προσφυγών αναπληρώνεται από έναν εκ των εμπει¬ 
ρογνωμόνων - εισηγητών της Αρχής. 

ΚΕΦΑΛΑΙΟ Δ' 

ΛΟΙΠΕΣ ΔΙΑΤΑΞΕΙΣ 

Άρθρο 10 

Ωράριο Εργασίας - Συνεδριάσεων 

1. Η Αρχή Προσφυγών λειτουργεί κατά το ωράριο που 
ισχύει για τις Υπηρεσίες του Δημοσίου, όπως ειδικότερα 
αυτό καθορίζεται από το Διευθυντή της Αρχής, σύμφωνα 
με τις ανάγκες της Υπηρεσίας. Οι εργαζόμενοι υποχρε- 
ούνται να προσέρχονται στην εργασία τους στην κα¬ 
θορισμένη ώρα και να τηρούν το ανωτέρω ωράριο. Δεν 
απουσιάζουν χωρίς άδεια και δεν απασχολούνται κατά 
την διάρκεια του ωραρίου εργασίας τους σε εργασίες 
άλλες από τις σχετικές με την Υπηρεσία. 

2. Ανάλογα με τις εκάστοτε ανάγκες της Αρχής μπορεί 
να επεκταθεί, με απόφαση του Διευθυντή, για το σύνο¬ 
λο ή για κατηγορίες εργαζομένων το ωράριο εργασίας 
σύμφωνα με την ισχύουσα νομοθεσία. 

3. Οι Επιτροπές Προσφυγών λειτουργούν σε όλη τη 
διάρκεια του έτους, πλην των επίσημων αργιών του Κρά¬ 
τους. Ειδικά, κατά την περίοδο του θέρους και κατά το 
χρονικό διάστημα από 15 Ιουλίου έως 31 Αυγούστου, 
καθώς και κατά την περίοδο των εορτών των Χριστου¬ 
γέννων και του Πάσχα οι Επιτροπές θα λειτουργούν σε 
Τμήματα Διακοπών, που θα προσδιορίζονται εκάστοτε 
με απόφαση του Διευθυντή της Αρχής Προσφυγών. Οι 
συνεδριάσεις διεξάγονται σε χώρους που διατίθενται 
από την Αρχή Προσφυγών από τις 9:00 έως τις 17:00, 
με δυνατότητα επέκτασης του ωραρίου αυτού από το 
Διευθυντή της Αρχής Προσφυγών όταν αυτό κρίνεται 
αναγκαίο για την ολοκλήρωση της εξέτασης των υπο¬ 
θέσεων της ημερήσιας διάταξης, μετά από πρόταση 
εκάστης Επιτροπής Προσφυγών. 

Άρθρο 11 

Θέματα εμπιστευτικότητας 

Κάθε πρόσωπο που απασχολείται στην Αρχή Προσφυ¬ 
γών, συμπεριλαμβανομένου και του βοηθητικού προ¬ 
σωπικού, όπως διερμηνείς και προσωπικό ασφαλείας, 
καθώς και σύμβουλοι ή ιατροί που παρέχουν υπηρεσίες 
σε προσφεύγοντες στο πλαίσιο της εκπλήρωσης των 
καθηκόντων τους δυνάμει του παρόντος Κανονισμού ή 
του ν. 3907/2011 ή του π.δ. 113/2013, έχουν την υποχρέ¬ 
ωση να διασφαλίζουν το απόρρητο των πληροφοριών 
που λαμβάνουν κατά την εκπλήρωση των αρμοδιοτήτων 
τους, συμπεριλαμβανομένου του γεγονότος ότι ένα άτο¬ 
μο υπέβαλε προσφυγή ή πως είναι σε επαφή με την Αρχή 
Προσφυγών. Υποχρεούνται δε να μη αποκαλύπτουν τις 
πληροφορίες αυτές, εκτός των ακολούθων περιπτώσεων: 

(α) με την έγγραφη συγκατάθεση του προσώπου από 
το οποίο λήφθηκε η πληροφορία ή 
(β) για την απόδειξη ή τεκμηρίωση γεγονότων σε υπό¬ 
θεση που εκκρεμεί ενώπιον δικαστηρίου ή 
γ) σε όσες περιπτώσεις η κείμενη νομοθεσία επιβάλλει 
την άρση του απορρήτου. 

Άρθρο 12 

Θέματα δεοντολογίας 

1. Οι υπάλληλοι της Αρχής Προσφυγών, οι Πρόεδροι και 
τα Μέλη των Επιτροπών Προσφυγών, συμπεριφέρονται 
με ευγένεια και σεβασμό προς τους προσφεύγοντες και 


τα άλλα πρόσωπα που απευθύνονται προς την Αρχή 
Προσφυγών, επιφυλάσσοντας ίση μεταχείριση προς 
όλους, ανεξαρτήτως φυλής, εθνικότητας, πολιτισμικών 
καταβολών, φύλου, θρησκείας, σεξουαλικού προσανα¬ 
τολισμού κ.λπ., τηρούν τους κανόνες της εμπιστευτικό¬ 
τητας και επιδεικνύουν επαγγελματική συμπεριφορά. 

2. Οι υπάλληλοι της Αρχής Προσφυγών ενημερώνουν 
με σαφήνεια τους προσφεύγοντες για τα δικαιώματα 
και τις υποχρεώσεις τους, όπως αυτά προβλέπονται από 
το υφιστάμενο νομικό πλαίσιο, καθώς και για τον τρόπο 
λειτουργίας της Αρχής Προσφυγών. 

3. Οι υπάλληλοι της Αρχής Προσφυγών λαμβάνουν 
υπ’ όψιν τις ειδικές συνθήκες που αντιμετωπίζουν οι 
προσφεύγοντες, ιδίως δε τις ειδικές περιπτώσεις των 
ατόμων που ανήκουν σε ευάλωτες ομάδες. 

4. Οποτεδήποτε ένας υπάλληλος διαπιστώσει, κατά 
τη διάρκεια της εξέτασης μίας υπόθεσης, ότι συντρέχει 
λόγος αποχής του από τη διαδικασία σύμφωνα με το 
άρθρο 7 παρ. 2 του Κώδικα Διοικητικής Διαδικασίας (ν. 
2690/1999, ΦΕΚ Α' 45), διακόπτει αμέσως τη διαδικασία 
και ενημερώνει σχετικά τον Διευθυντή, ο οποίος εξετάζει 
το ζήτημα και, εφόσον συντρέχουν οι παραπάνω λόγοι 
αποχής, αναθέτει σε άλλο υπάλληλο την εξέταση της 
προσφυγής. Στην περίπτωση, κατά την οποία ο Πρόεδρος 
ή μέλος Επιτροπής Προσφυγών κρίνει ότι συντρέχει στο 
πρόσωπό του λόγος που επιβάλλει την αποχή του από 
τη διαδικασία εφαρμόζεται αναλόγως το άρθρο 7 του 
Κώδικα Διοικητικής Διαδικασίας (ν. 2690/1999, ΦΕΚ Α'45). 

5. Οι Υπάλληλοι της Αρχής Προσφυγών, οι Πρόεδροι 
και τα Μέλη των Επιτροπών Προσφυγών, οφείλουν να 
τηρούν στις μεταξύ τους σχέσεις όλους τους κανόνες 
της επαγγελματικής και συναδελφικής δεοντολογίας 
και να συνεργάζονται για την εκτέλεση των καθηκό¬ 
ντων τους και την υλοποίηση των στόχων της Αρχής 
Προσφυγών. 

6. Συμπληρωματικά με το παρόν άρθρο, εφαρμόζεται 
ο «Οδηγός Καλής Συμπεριφοράς Δημοσίων Υπαλλήλων», 
που έχει εκδοθεί από το Υπουργείο Εσωτερικών Δημόσιας 
Διοίκησης και Αποκέντρωσης και το Συνήγορο του Πολίτη. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 13 

Επιμέρους τεχνικά, λεπτομερειακά ή λειτουργικά ζη¬ 
τήματα που τυχόν δεν ρυθμίζονται στον παρόντα Κα¬ 
νονισμό, ρυθμίζονται με αποφάσεις και εγκυκλίους του 
Διευθυντή της Αρχής Προσφυγών. 

Άρθρο 14 

Εφόσον δεν ορίζεται διαφορετικά στον παρόντα Κα¬ 
νονισμό και υπό την επιφύλαξη ειδικότερων διατάξεων, 
εφαρμόζεται αναλογικά στους εργαζόμενους στην Αρχή 
Προσφυγών, περιλαμβανομένων και των Προέδρων και 
μελών των Επιτροπών Προσφυγών, ο Κανονισμός Λει¬ 
τουργίας της Υπηρεσίας Ασύλου. 

Άρθρο 15 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΠΑΡΑΡΤΗΜΑΤΑ 


ΠΑΡΑΡΤΗΜΑ I 


ΑΡΧΗ ΠΡΟΣΦΥΓΩΝ 

ΑΡΙΘΜΟΣ ΠΡΟΣΩΠΙΚΟΥ ΦΑΚΕΛΟΥ Α/Π 

ΣΥΝΔΕΔΕΜΕΝΟΙ ΦΑΚΕΛΟΙ:. 

ΟΝΟΜΑΤΕΠΩΝΥΜΟ:. 

ΕΘΝΙΚΟΤΗΤΑ:. 


ΧΩΡΑ ΔΙΑΜΟΝΗΣ: 

Αριθμός φακέλου Α/Π 

Επιτροπή Προσφυγών 1 


Αιτήσεις που έχουν υποβληθεί ενώπιον της 

Επιτροπής 

Αιτήσεις που εξετάστηκαν με την γραπτή διαδικασία 

Αιτήσεις που εξετάστηκαν με την προφορική 

διαδικασία 

Αποφάσεις Επιτροπής Προσφυγών 

Αριθμός αιτητών Ασύλου που αναγνωρίστηκαν ως 

Πρόσφυγες 

Παραχώρηση Ανθρωπιστικού Καθεστώτος 

Παραχώρηση Καθεστώτος Συμπληρωματικής 

Προστασίας 

Απόσυρση αιτήματος 

Αριθμός Απορριφθεισών Αποφάσεων 

Αριθμός φακέλων που έχουν κλείσει 

Εκκρεμούσες υποθέσεις 

Πρόσφυγες 

